stanford-oval/wikipedia huggingface dataset:
חוף ג'רזי
פרקי הסדרה > עונה 3

פרקים 23–35 (13 פרקים). החלה ב-6 בינואר 2011 והסתיימה ב-24 במרץ 2011.
העונה השלישית החלה עם חזרתם של כל הדיירים לחוף בג'רזי. במקום אנג'לינה מצטרפת דינה, חברתה של ניקול.
פרקי הסדרה > עונה 4

פרקים 36–47 (12 פרקים). החלה ב-4 באוגוסט 2011 והסתיימה ב-20 באוקטובר 2011.
העונה הרביעית הייתה צפויה להתרחש גם היא במיאמי, אך לבסוף הוחלט לצלם אותה בפירנצה שבאיטליה.
פרקי הסדרה > עונה 5

פרקים 48–58 (11 פרקים). החלה ב-5 בינואר 2012 והסתיימה ב-15 במרץ 2012.
העונה החמישית החזירה את כל הדיירים לבית החוף בניו ג'רזי. מייק וניקול מסתכסכים לאחר שהוא מפיץ עליה שמועות בזמן שהיא במערכת יחסים עם ג'יאני.
פרקי הסדרה > עונה 6

פרקים 59–71 (13 פרקים). החלה ב-4 באוקטובר 2012 והסתיימה ב-20 בדצמבר 2012.
העונה השישית והאחרונה של הסדרה התרחשה גם היא בניו ג'רזי. מייק מדבר על תקופתו במכון הגמילה וסנוקי אשר בהריון מתקשה להתמודד עם הריון בבית מסיבות.
ליהוק

מייקל סורנטינו - ידוע גם בתור מייק "המצב" (באנגלית: The Situation), מדריך כושר מסטטן איילנד. בשנת 2004 עבד בתור רקדן אקזוטי. ב-2010 הופיע בתחרות הריקודים "רוקדים עם כוכבים". באוגוסט 2012 הופיע בגרסת ה-V.I.P של "האח הגדול".
ניקול פוליזי - מכונה "סנוקי" ומתגוררת בניו יורק. קיבלה יחד עם ג'ני סדרת ספין-אוף בשם "snooki & JWOWW".
אנג'לינה פיוורניק (עונות 1–2) - מתגוררת בסטטן איילנד. לא הסתדרה עם דיירי הבית ועזבה את הבית סופית בסוף העונה השנייה.
רוני אורטיז מגרו - בחור שרירן המתגורר בברונקס בניו יורק. מפתח מערכת יחסים עם סאמי במהלך הסדרה.
ויני גאודיניניו - בא מבית איטלקי מסורתי בסטטן איילנד. מכונה "ילד של אמא". אימו אף ביקרה מספר פעמים בסדרה ודאגה לו ולחבריו לאוכל.
סמנתה ג'יאנקולה - ידועה גם בתור סאמי סוויטהארט ("Sweetheart", "מותק"). במקור היא מניו ג'רזי ובמהלך הסדרה היא ורוני מפתחים מערכת יחסים.
ג'ניפר פארלי - ידועה בכינוי "JWOW" היא מעצבת גרפית עבור מועדון בניו יורק. קיבלה יחד עם ניקול סדרת ספין-אוף בשם "snooki & JWOWW".
פול דלויצ'יו - ידוע בכינוי פולי D. הוא דיג'יי המתגורר במקור ברוד איילנד. קיבל סדרת ספין-אוף בשם "הפרויקט של פולי D".
דינה ניקול קורטז (החל מעונה 3) - חברתה הטובה של ניקול מניו ג'רזי אשר מצטרפת לסדרה בעונה השלישית לאחר עזיבתה של אנג'לינה.
רקדניות קטנות

| --- | --- |

 סוגה:  תוכנית מציאות, תוכנית כשרונות 
 ארץ מקור:  ארצות הברית
 שפות:  אנגלית 
 מקום התרחשות:  פיטסבורג 
 מספר עונות:  8
 מספר פרקים:  224 (כולל 10 ספיישלים)
 הפקה
 הפצה:  הולו 
 אתר צילומים:  פיטסבורג 
 שידור
 רשת שידור:  לייפטיים 
 פורמט (תמונה):  HDTV
 תקופת שידור מקורית:  13 ביולי 2011 – 10 בספטמבר 2019
 קישורים חיצוניים
 אתר רשמי
 דף התוכנית ב-IMDb
 
מימין לשמאל: ג'סלין, ג'יל, מליסה, קירה, הולי
רקדניות קטנות (באנגלית: Dance Moms) היא תוכנית מציאות אמריקאית ששודרה לראשונה בערוץ לייף-טיים (Lifetime) ב-13 ביולי 2011.
הסדרה נוצרה על ידי "Collins Avenue Productions", תחילה צולמה בפיטסבורג, פנסילבניה ולאחר מכן בלוס אנג'לס, קליפורניה, ועוקבת אחרי הקריירות המוקדמות של ילדות בריקוד ועסקי השעשועים תחת ההדרכה של אבי לי מילר, כמו גם בהשתתפות האמהות של הרקדניות. העונה השמינית והאחרונה עלתה לשידור ב-4 ביוני 2019.
תקציר

הסדרה עוקבת אחרי קבוצת רקדניות צעירות בסטודיו של אבי לי מילר בפיטסבורג, פנסילבניה, המורכבת מחבורה של ילדות בגילאי 5–16. הן נוסעות שבוע אחר שבוע לתחרויות ריקוד מגוונות, זוכות בפרסים כדי שהיו מוכנות לתחרות הארצית שרק אבי תבחר מי תתחרה בה אחרי שראתה את העבודה הקשה של כולן. הרבה פעמים בתוכנית האמהות של הרקדניות מוצגות כיריבות, לא רק אחת של השנייה, אלא גם כחבורה המגינה על המוניטין של הקבוצה.
לקראת כל ההופעות, הרקדניות לומדות כוראוגרפיה שנוצרה על ידי מילר והצוות שלה, ולעיתים בידי מספר כוריאוגרפים אורחים.
במהלך העונה הרביעית, קלואי (Chloe), ברוק (Brooke) ופייג' (Paige) עזבו את הקבוצה בגלל היחס הנוראי של המורה אל הילדות והאימהות. במהלך העונה החמישית האימהות עשו מאמצים קשים וניסו להביס את אבי לי דרך הרשתות החברתיות, ובמהלך החודשים זה הגיע לתביעות והפגנות. אבי נשפטה על אלימות מילולית וטראומה לילדות ועל העלמת מס ונכנסה למעצר של חצי שנה. בחודש החמישי היא השתחררה מפני שגילו שהיא חולה במחלת הסרטן. היא עברה עשרות ניתוחים והיא כיום נכה עם כיסא גלגלים.
בעונה 5, מילר מביאה את הקבוצה ללוס אנג'לס כדי לעזור לבנות את המוניטין שלה. בעונה השישית והשביעית הקבוצה ממשיכה בסטודיו בלוס אנג'לס.
בעונה 6, מילר נתבעת משפטית ומחליטה להקים להקת קטנטנות תחרותית.
כל שבוע בתוכנית, מילר משתמשת בפירמידה כדי להציג את מי שהיא מרגישה שהופיעה הכי טוב בעיניה, ומבססת זאת על התנהגות, הופעות קודמות ומי צריכה שיפור. מילר מעולם לא השתמשה בפירמידה בסטודיו שלה לפני רקדניות קטנות, וכשפעם נשאלה על כך אמרה "לעולם לא עשיתי דבר כזה, זה לא קשור אליי. זאת התוכנית, הם באו עם כל התהליך". הפירמידה משתנה כל שבוע, וההתנהגות של האמהות ממשיכה להיות גורם במיקום הבנות בפירמידה.
משתתפים > קבוצות יריבות

Candy Apples Dance Center סטודיו מקנטון, אוהיו בבעלות קטי נסביט-שטיין, האויבת המושבעת של אבי, אמא של ויויאן, שרקדה עם ALDC בעונה הראשונה.
Studio Bleu Dance Center סטודיו מאשבורן, וירג'יניה, מנוהל על ידי גלוריה המפטון, אמא של קאלי, שרקדה עם ALDC בעונה 3.
Thrive Dance Company סטודיו מאוונסויל, אינדיאנה, מנוהל על ידי איווט וולטס, אמא של האדלי, שהופיעה לראשונה ב-AUDC והשתתפה כרקדנית אורחת אצל CADC.
Brodway Dance Academy סטודיו מפנטון, מישיגן, המנוהל על ידי ג'נט קוטה, אמא של אווה מישל, שהשתתפה כרקדנית אורחת ב-ALDC בעונה 4.
Murrieta Dance Project סטודיו ממוריאטה, קליפורניה, בבעלות ארין באבס, שפעם אחת שימשה ככוריאוגרפית אורחת בשביל CADC בעונה 4.
סקירת הסדרה

| עונה | עונה | פרקים | פרקים | שודרה לראשונה (ארצות הברית)> הפרק הראשון | שודרה לראשונה (ארצות הברית)> הפרק האחרון |
| --- | --- | --- | --- | --- | --- |
|  | 1 | 13 | 13 | 13 ביולי 2011 | 12 באוקטובר 2011 |
|  | 2 | 28 | 28 | 10 בינואר 2012 | 25 בספטמבר 2012 |
|  | 3 | 38 | 38 | 1 בינואר 2013 | 17 בספטמבר 2013 |
|  | 4 | 32 | 32 | 1 בינואר 2014 | 14 באוקטובר 2014 |
|  | 5 | 32 | 32 | 6 בינואר 2015 | 18 באוגוסט 2015 |
|  | 6 | 33 | 33 | 5 בינואר 2016 | 22 בנובמבר 2016 |
|  | 7 | 29 | 29 | 29 בנובמבר 2016 | 24 באוקטובר 2017 |
|  | 8 | 18 | 18 | 4 ביוני 2019 | 10 בספטמבר 2019 |
פרסים ומועמדויות

| שנה | פרס | קטגוריה | מועמדים | תוצאות |
| --- | --- | --- | --- | --- |
| 2012 | פרסי בחירת הנוער | תוכנית המציאות הטובה ביותר | רקדניות קטנות | מועמדות |
| 2013 | פרסי בחירת הנוער | תוכנית המציאות הטובה ביותר | רקדניות קטנות | מועמדות |
| 2014 | פרסי בחירת הנוער | תוכנית המציאות הטובה ביותר | רקדניות קטנות | מועמדות |
| 2014 | פרסי בחירת הנוער | אישיות טלוויזיונית אהובה | אבי לי מילר | מועמדות |
| 2015 | פרסי בחירת הילדים של ניקלודיאון | תוכנית המציאות הטובה ביותר | רקדניות קטנות | זכייה |
| 2015 | פרסי בחירת הנוער | תוכנית המציאות הטובה ביותר | רקדניות קטנות | מועמדות |
| 2016 | פרסי בחירת הילדים של ניקלודיאון | תוכנית הכישרונות הטובה ביותר | רקדניות קטנות | מועמדות |
| 2017 | פרסי בחירת הנוער | תוכנית המציאות הטובה ביותר | רקדניות קטנות | מועמדות |
החיים על פי קיילי

| --- | --- |

 מבוסס על:  משפחת קרדשיאן 
 סוגה:  תוכנית מציאות
 שחקנים:  קיילי ג'נר 
 משתתפים:  קיילי ג'נר   ג'ורדין וודס
 ארץ מקור:  ארצות הברית
 שפות:  אנגלית
 מספר עונות:  1 
 מספר פרקים:  8 
 תוכנית מקור:  משפחת קרדשיאן
 הפקה
 מפיקים בפועל:  ראיין סיקרסט   קריס ג'נר   קיילי ג'נר   גיל גולדשיין   פרנז פרג'ם   ג'ף ג'נקינס  
 חברת הפקה:  ראיין סיקרסט הפקות   הפקות בונים/מוראי
 הפצה:  הולו 
 שידור
 רשת שידור:  ערוץ E!
 רשת שידור בישראל:  ערוץ E!
 פורמט (תמונה):  (1080i (16:9 HDTV
 תקופת שידור מקורית:  6 באוגוסט 2017 – 17 בספטמבר 2017
 תקופת שידור בישראל:  11 באוגוסט 2017
 קישורים חיצוניים
 אתר הסדרה
 דף התוכנית ב-IMDb
 
החיים על פי קיילי (באנגלית: Life of Kylie) היא סדרת מציאות תיעודית אמריקאית המשודרת בערוץ E!, בכיכובה של קיילי ג'נר. פרק הבכורה העולמית שודר ב-6 באוגוסט 2017. הסדרה כללה שמונה פרקים, כשמשך כל פרק הוא חצי שעה.
הסדרה

הסדרה עוקבת אחר חייה של יזמית אופנה וכוכבת רשת והריאליטי ״משפחת קרדשיאן״, קיילי ג'נר כאשת עסקים, תוך שמירה על חיים נורמליים וחברות קרובה עם ג׳ורדין וודס. בהצהרה על קבלת הסדרה שלה, מספרת ג'נר, "השנים האחרונות היו מסע מדהים כל כך מלא תמיכה מהמעריצים שלי", והוסיפה כי "תוכנית זו תאפשר לי לתת למעריצים שלי להציץ על דברים שאני עובדת עליהם וגם לחשוף זמן איכות עם חבריי".
סקירה הסדרה

| פרק | כותרת | תאריך בכורה | צפיות בארצות הברית (במיליונים) |
| --- | --- | --- | --- |
| 1 | "Nineteen: Part 1" | 6 באוגוסט 2017 | 1.12 |
| 2 | "Nineteen: Part 2" | 6 באוגוסט 2017 | 1.08 |
| 3 | "Boss" | 13 באוגוסט 2017 | 0.84 |
| 4 | "Fame" | 20 באוגוסט 2017 | 0.76 |
| 5 | "Met Ball" | 27 באוגוסט 2017 | 0.67 |
| 6 | "London" | 3 בספטמבר 2017 | 0.58 |
| 7 | "Peru: Part 1" | 10 בספטמבר 2017 | 0.56 |
| 8 | "Peru: Part 2" | 17 בספטמבר 2017 | 0.56 |
אידינה מנזל

| --- | --- |

אידינה מנזל מופיעה בקפיטול ארצות הברית במאי 2008
 לידה:  30 במאי 1971 (בת 53) ניו יורק, ארצות הברית ארצות הברית
 שם לידה:  Idina Kim Mentzel 
 סוגה מועדפת:  מוזיקת פופ, תיאטראות ברודוויי, מחזמר 
 מדינה:  ארצות הברית 
 תקופת הפעילות:  מ-1996
 מקום לימודים:  בית הספר לאמנויות על שם טיש (1992)  תיכון סיוסט  Circle in the Square Theatre School 
 בן או בת זוג:  אהרון לור (ספטמבר 2017–?) 
 מספר צאצאים:  1 
 פרסים והוקרה:  פרס טוני לשחקנית הטובה ביותר במחזמר (2004)  אגדות דיסני (2022)  המדליה הלאומית לאומנויות (2022)  כוכב בשדרת הכוכבים בהוליווד  פרס ליגת הדרמה 
 www.IdinaMenzel.com
 פרופיל ב-IMDb
 
אידינה קים מנזל (באנגלית: Idina Kim Menzel; נולדה ב-30 במאי 1971) היא זמרת, פזמונאית ושחקנית יהודיה-אמריקאית. היא התפרסמה בעיקר בשל גילום תפקידה של מורין ג'ונסון במחזמר "רנט", תפקיד אותו שחזרה ב-2005 בסרט המבוסס על המחזמר. ב-1996 הייתה מועמדת לפרס טוני עבור תפקידה ב"רנט". ב-2004 זכתה בפרס טוני לשחקנית הראשית הטובה ביותר במחזמר עבור תפקידה כאלפבה במחזמר "מרשעת". מנזל עשתה את דרכה חזרה לברודוויי במחזמר המקורי "אם/ אז" ‏(2014) שעבור תפקידה בו הייתה מועמדת לפרס טוני לשחקנית הטובה ביותר במחזמר. לאחר מכן היא זכתה בפרס האמנית פורצת הדרך בטקס "נשים במוזיקה" של בילבורד 2014.
מנזל ידועה גם בשל תפקידה בסדרת הטלוויזיה "Glee", בו גילמה את שלבי קורקורן. בעקבות התפקיד זכתה מנזל בהכרה נרחבת שהובילה אותה לסיבוב הופעות במשך שנתיים ולתפקידי משחק נוספים. בין התפקידים הבאים שגילמה היו ננסי בסרט "מכושפת" (2007) ובסרט ההמשך "מכושפת 2" (2022), וקולה של המלכה אלזה בסרטים "לשבור את הקרח", "קדחת הקרח", "ההרפתקה של אולף", "לשבור את הקרח 2" ו"היה היה איש שלג". מנזל היא זוכת פרס טוני לשחקנית הטובה ביותר היחידה שנכנסה לרשימת Top 10 בבילבורד הוט 100. האלבום הרביעי שלה, Holiday Wishes ‏(2014), הגיע למקום השישי בטבלת בילבורד 200. במהלך שנת 2015 יצאה מנזל לסיבוב הופעות עולמי.
ביוגרפיה

אידינה מנזל נולדה למשפחה יהודית. מקום הולדתה של מנזל שנוי במחלוקת, יש דיווחים על כך שנולדה בקווינס או בסיוסט, ניו יורק. היא גדלה בסיוסט, בתם של הלן, תרפיסטית, וסטיוארט מנזל, משווק פיג'מות. יש לה אחות צעירה ממנה בשם קארה (באנגלית: Cara). סביה וסבתה היגרו מרוסיה ומזרח אירופה. הוריה התגרשו כשהייתה בת 15 והיא החלה לעבוד כזמרת חתונות ובר מצוות, עבודה אותה המשיכה בזמן לימודי המשחק שלה בבית הספר טיש לאומנויות באוניברסיטת ניו יורק. קצת לפני שהייתה בת 12 היא עזבה את בית הספר היהודי בו למדה. היא למדה בבית הספר התיכון סיוסט.
היא שינתה את האיות של שם משפחתה ל"מנזל" כדי לשקף את ההיגוי האמריקאי של השם המקורי "מנצל" (Mentzel), היגוי אותו אימצה המשפחה.
היא הייתה חברה של השחקן אדם פסקל לפני שעבדו יחד ב"רנט".
קריירה > תיאטרון

ב-1995 ניגשה מנזל לאודישן עבור תפקיד באופרת הרוק "רנט", תפקיד שהיה לעבודתה המקצועית הראשונה בתיאטרון, והופעת הבכורה שלה בברודוויי. המחזה "רנט" החל את דרכו באוף ברודוויי ב-26 בינואר 1996, ועבר בהמשך לברודוויי הודות לפופולריות הרבה לו זכה. על תפקידה במחזה כמורין ג'ונסון קיבלה מנזל את מועמדותה הראשונה לפרס הטוני לשחקנית הטובה ביותר במחזמר. מנזל שיחקה במחזה במשך שנה וחצי והופעתה האחרונה בו הייתה ב-1 ביולי 1997.
בעקבות הצלחתה ברנט הוציאה מנזל את אלבום הסולו הראשון שלה הנקרא "Still I Can't Be Still" דרך חברת התקליטים הוליווד רקורדס. היא גילמה את דורותי במחזמר "קיץ 42" בבית האופרה Goodspeed בקונטיקט, את שילה במחזמר "שיער" ואת אמנריס במחזמר "אאידה" בברודוויי. מנזל קבלה מועמדות לפרס דרמה דסק עבור הופעתה כקייט במחזמר "The Wild Party" באוף ברודוויי.
ב-2003 כיכבה מנזל יחד עם השחקנית והזמרת קריסטין צ'נוות' במחזה "מרשעת" בברודוויי, מחזמר מאת סטיבן שוורץ ווויני הולצמן. המחזה מבוסס על ספר מאת גרגורי מגוויר: "מרשעת: תולדות חייה וזמנה של המכשפה הרעה מהמערב" (1995). ב-2004 זכתה מנזל בפרס טוני לשחקנית הראשית הטובה ביותר במחזמר עבור תפקידה כאלפבה, המכשפה הרעה מהמערב. ב-8 בינואר 2005 במהלך ההופעה האחת לפני האחרונה שלה ב"מרשעת", היא נפלה ופצעה צלע תחתונה שלה. הפציעה מנעה ממנה להופיע בהופעה האחרונה של "מרשעת" ב-9 בינואר 2005. למרות זאת מנזל הופיעה בהופעה האחרונה ללא תלבושת, שרה את השיר האחרון שלה וזכתה למחיאות כפיים סוערות במשך 5 דקות. את תפקידה של מנזל כאלפבה מילאה שושנה בין.ב-2024 הופיעה במרשעת המבוסס על הרומן בתור קמיעו לצד השחקנית של גלינדה קריסטין צ'נוות' גם קמיעו.
בעקבות מרשעת הופיעה מנזל באוף ברודוויי במחזמר "See What I Wanna See", מחזמר שהופעותיו הסתיימו בדצמבר 2005. עבור תפקידה במחזמר הזה קבלה מועמדויות לפרס דרמה דסק ו-Drama League Award. היא חזרה על תפקידה כאלפבה בהפקה מרשעת, התפקיד שזיכה אותה בפרס הטוני, כשהמחזמר עלה ב-7 בספטמבר 2006 בתיאטרון אפולו ויקטוריה בלונדון. בתקופה שבה הופיעה היא הייתה השחקנית המרוויחה ביותר בווסט אנד כששילמו לה 30,000$ לשבוע. מנזל סיימה את עונת ההופעות שלה בווסט אנד ב-30 בדצמבר 2006. לאחר שסיימה להופיע, קרי אליס מלאה את תפקידה כאלפבה.
מנזל גילמה את תפקידה של פלורנס בקונצרט לרגל חגיגות 21 שנים למחזמר "Chess" באולם אלברט המלכותי בלונדון מ-12 במאי עד 13 במאי 2008, לצידם של קרי אליס, אדם פסקל וג'וש גרובן.
ב-2008 גילמה מנזל את תפקידה של פופי, הפילגש של נרו, במחזמר "נרו" מאת סטיבן סייטר ודאנקן שייק בין 11 ל-13 ביולי. לצידה שיחקו גם שחקנית "Glee" ליאה מישל כקלאודיה אוקטביה, ג'פרי קרלסון כנרו ומייקל ארדן כבריטניקוס, אחיה של אוקטביה.
ב-28 בפברואר 2013 נודע שמנזל תעשה את דרכה חזרה לבימות ברודוויי כשתגלם את אליזבת במחזמר החדש "אם/ אז" מאת תום קיט ובריאן יורקי. הופעת הבכורה העולמית של המחזמר החדש בבימויו של מייקל גרייף (איתו עבדה מנזל בעבר בהפקה של רנט) התקיימה בתיאטרון הלאומי בוושינגטון די. סי.. הופעת הבכורה לוותה בהצגות מקדימות מ-5 עד 24 בנובמבר 2013. לאחר ההצלחה בתיאטרון מחוץ לעיר עבר המחזה לברודוויי והחל בהצגות מקדימות ב-4 במרץ 2014. המחזה הוצג לראשונה באופן רשמי ב-30 במרץ 2014 וההופעה האחרונה התקיימה ב-22 במרץ 2015. עבור תפקידה ב-"אם/ אז" קיבלה מנזל מועמדות שנייה לפרס טוני לשחקנית הראשית הטובה ביותר במחזמר.
אמנות

סוג הקול של מנזל שנוי לעיתים במחלוקת בקרב מבקרי מוזיקה ותיאטרון. רובם מאמינים שמנזל היא בעלת קול מסוג סופרן, בעוד שאחרים טוענים שהקול שלה הוא מצו-סופרן. סטפן הולדן מהניו יורק טיימס תיאר את הקול של מנזל כך: קול רם של סופרן מלא הדומה לקולה של שחקנית הברודוויי אתל מרמן. צלילי הסופרן שמנזל מפיקה נשמעים כמו בכי ראשוני התובע הקשבה ותשומת לב. בהתאם לשיר קולה עשוי להישמע תינוקי ותובעני או חזק ומלכותי.
מנזל סיפרה על טכניקת השירה שלה כי היא מעדיפה להימנע מהזזת הכתפיים כשהיא שרה. היא אמרה ל-"Philippine Star" שלמעשה עבור צליל חזק וארוך היא משתדלת לקחת נשימה קטנה, מכיוון שכך יהיה פחות אוויר שיחבוט את דרכו החוצה. מנזל החלה בלימודים מקצועיים לשירה קלאסית בגיל 8. כשהחלה בלימודי התיכון היא החליטה להמשיך בז'אנרים אחרים, במיוחד R&B וג'אז. כשהפכה לזמרת חתונות מנזל נחשפה בסופו של דבר למגוון רחב של ז'אנרים, החל בג'אז ורוק, וכלה במוטאון.
חיים אישיים

מנזל נישאה לשחקן טיי דיגס ב-11 בינואר 2003. הם הכירו ב-1995 במהלך הפקת האופרה רנט בה גילם דיגס את דמותו של בנג'מין (בני) קופין השלישי. לשניים בן משותף, ווקר נתנאל דיגס, שנולד ב-2 בספטמבר 2009. בסוף 2013 נודע שמנזל ודיגס נפרדו לאחר 10 שנות נישואין. הם התגרשו ב-3 בדצמבר 2014.

מנזל החלה לצאת עם השחקן אהרון לור והם הופיעו יחד באפריל 2015 בארוחת הערב השנתית של תא כתבי הבית הלבן. באוגוסט 2015 מנזל ולור קנו יחד בית הממוקם באנסינו, לוס אנג'לס, קליפורניה. ב-2005 הם כיכבו יחד בעיבוד קולנועי של מחזמר ברודוויי, זוכה פרסי טוני ופוליצר, רנט, וכן במחזמר אוף ברודוויי See What I Wanna See. ב-23 בספטמבר 2016 הצהירה מנזל בחשבון הטוויטר שלה על אירוסיה ללור. הם נישאו במהלך סוף השבוע של 22 בספטמבר 2017.

מנזל מזוהה כפמיניסטית, "אני אוהבת שאני מגלמת את הדמויות של כל הנשים החזקות האלה. אבל הן לא רק חזקות, הן נשים בעלות פגיעות עמוקה וצריכות לעבור מסע כדי להוציא את כוחן אל הפועל".
הופעות בתיאטרון

| שנת התחלה | הפקה | תפקיד |
| --- | --- | --- |
| 1996 | רנט | מורין ג'ונסון |
| 2000 | המסיבה הפרועה | קייט |
| 2000 | קיץ 42 | דורותי |
| 2001 | שיער | שילה |
| 2001 | אאידה | אמנריס |
| 2002 | מונולוגים מהווגינה | שחקנית |
| 2002 | מצחיקונת (קונצרט) | פאני ברייס |
| 2003 | מרשעת | אלפבה |
| 2004 | תא האגרה | רוקסוואל כהן |
| 2005 | See What I Wanna See | קסה, האישה (לילי), השחקנית (דינה) |
| 2006 | מרשעת (לונדון) | אלפבה |
| 2008 | שחמט (קונצרט) | פלורנס ווסי |
| 2008 | נרו | פופי סבינה |
| 2014 | אם/אז | אליזבת ווהן |
הופעות בקולנוע ובטלוויזיה > קולנוע

| שנה | סרט | תפקיד | הערות |
| --- | --- | --- | --- |
| 2001 | לנשק את ג'סיקה שטיין | שושבינה |  |
| 2002 | רק נשיקה | לינדה |  |
| 2004 | The Tollbooth | רקל כהן-פלקסמן |  |
| 2004 | מים | ג'סי טורנר |  |
| 2005 | רנט | מורין ג'ונסון |  |
| 2006 | שאל את האבק | וורה ריבקין |  |
| 2007 | הדרך לברודוויי | עצמה |  |
| 2007 | מכושפת | ננסי טרמיין |  |
| 2013 | לשבור את הקרח | אלזה | דיבוב |
| 2015 | קדחת הקרח | אלזה | דיבוב |
| 2017 | לשבור את הקרח - ההרפתקה של אולף | אלזה | דיבוב |
| 2018 | ראלף שובר את האינטרנט | אלזה | דיבוב |
| 2019 | לשבור את הקרח 2 | אלזה | דיבוב |
| 2019 | יהלום לא מלוטש | דינה רטנר |  |
| 2020 | היה היה איש שלג | אלזה | דיבוב |
| 2021 | סינדרלה | האם החורגת |  |
| 2022 | מכושפת 2 | ננסי טרמיין |  |
| 2023 | את מה-זה לא מוזמנת לבת מצווה שלי | ברי פרידמן |  |
| TBA | American Murderer | מלאני |  |
הופעות בקולנוע ובטלוויזיה > טלוויזיה

| שנה | שם | תפקיד | הערות |
| --- | --- | --- | --- |
| 1998 | הרקולס: הסדרה המצוירת | סירס | פרק אחד |
| 2004 | שירות הצלה (Rescue Me) | קרול | פרק אחד |
| 2005 | קווין היל | פרנסין פרסקוט | שני פרקים |
| 2009 | מרפאה פרטית | ליסה קינג | שני פרקים |
| 2009 | Great Performances | פלורנס ואסי | פרק אחד |
| 2010–2013 | Glee | שלבי קורקורן | 12 פרקים |
| 2010 | Wonder Pets | מלכת הלבבות | פרק אחד: "הרפתקאות בארץ הפלאות" |
| 2010 | רחוב סומסום | עצמה | פרק אחד |
| 2011 | פרויקט Glee | עצמה | עונה ראשונה פרק שני: "Theatricality" |
| 2015 | ארתור | ד"ר פאולה (דיבוב) | עונה 18, פרק 10: "Shelter from the Storm" |
| 2016 | לשבור את הקרח: הזוהר הצפוני | אלזה | ספיישל |
| 2017 | חופים | ססיליה קרול "סיסי" בלום | סרט טלוויזיה |
| 2017 | החדר הירוק של ג'ולי | עצמה | פרק: "The Show Must Go On" |
| 2017 | Ant & Dec's Saturday Night Takeaway | כרוז אורחים | עונה 14 פרק 7 |
הופעות בקולנוע ובטלוויזיה > פרויקטים שונים

| שנה | שם | תפקיד | הערות |
| --- | --- | --- | --- |
| 2013 | דיסני אינפיניטי | אלזה | משחק וידאו |
| 2014 | דיסני אינפיניטי 2.0: גיבורי העל של מארוול | אלזה | משחק וידאו |
| 2015 | דיסני אינפיניטי 3.0 | אלזה | משחק וידאו |
| 2015–2016 | Sirius Satellite Radio | DJ אורח | תוכנית רדיו (20 תוכניות) |
דיסקוגרפיה

Still I Can't Be Still ‏(1998)
Here ‏(2004)
I Stand ‏(2008)
Holiday Wishes ‏(2014)
Idina ‏(2016)
Christmas: A Season of Love ‏(2019)
(2023)           Drama Queen
סיבובי הופעות

אידינה מנזל פרסמה תאריכים עבור סיבוב ההופעות העולמי שלה לשנת 2015. יש לה הופעות מתוכננות בקוריאה, יפן, דרום אסיה, אירופה, אירלנד, בממלכה המאוחדת ולבסוף בארצות הברית ובקנדה. היא תפתח את סיבוב ההופעות בארצות הברית בריצ'מונד, וירג'יניה בתיאטרון Altria ב-7 ביולי, ועתידה לסיים את סיבוב ההופעות בלוס אנג'לס, קליפורניה באמפיתיאטרון הוליווד בול ב-3 באוקטובר.
פרסים ומועמדויות

| שנה | פרס | קטגוריה | שם ההצגה | תוצאה |
| --- | --- | --- | --- | --- |
| 1996 | פרס טוני | שחקנית המשנה הטובה ביותר במחזמר | רנט | מועמדות |
| 2000 | פרס דרמה דסק | שחקנית משנה יוצאת מן הכלל במחזמר | המסיבה הפרועה | מועמדות |
| 2004 | פרס טוני | השחקנית הטובה ביותר במחזמר | מרשעת | זכייה |
| 2004 | פרס גראמי | אלבום המחזמר הטוב ביותר | מרשעת | זכייה |
| 2004 | פרס דרמה דסק | שחקנית יוצאת מן הכלל במחזמר | מרשעת | מועמדות |
| 2004 | Drama League Award | Distinguished Performance | מרשעת | מועמדות |
| 2004 | פרס מעגל מבקרים חיצוני | שחקנית יוצאת מן הכלל במחזמר | מרשעת | מועמדות |
| 2004 | פרס הקהל בברודוויי | Best Lead Actress in a Musical | מרשעת | זכייה |
| 2004 | פרס הקהל בברודוויי | Best Diva Performance | מרשעת | זכייה |
| 2004 | פרס הקהל בברודוויי | Best Onstage Pair (עם קריסטין צ'נוות') | מרשעת | זכייה |
| 2005 | פרס דרמה דסק | Best Lead Actress in a Musical | See What I Wanna See | מועמדות |
| 2005 | Drama League Award | Distinguished Performance | See What I Wanna See | מועמדות |
| 2006 | Whatsonstage.com Theatregoers Choice Award | השחקנית הטובה ביותר במחזמר | מרשעת | זכייה |
| 2014 | פרס טוני | Best Performance by a Leading Actress in a Musical | אם/אז | מועמדות |
| 2014 | Drama League Award | Distinguished Performance | אם/אז | מועמדות |
| 2014 | פרס דרמה דסק | שחקנית יוצאת מן הכלל במחזמר | אם/אז | מועמדות |
| 2014 | פרס הקהל בברודוויי | Best Leading Actress in a Musical | אם/אז | זכייה |
| 2014 | פרס הקהל בברודוויי | Best Onstage Pair (עם ג'יימס סניידר) | אם/אז | זכייה |
| 2014 | פרס הקהל בברודוויי | Best Diva Performance | אם/אז | מועמדות |
המירוץ למיליון (תוכנית טלוויזיה אמריקאית)

ערך זה עוסק בתוכנית טלוויזיה אמריקאית. אם התכוונתם לגרסה הישראלית של התוכנית, ראו .
| --- | --- |

הלוגו המחודש של התוכנית המקורית מארצות הברית
 סוגה:  תוכנית מציאות
 יוצרים:  אליס דוגניירי, Bertram van Munster 
 מנחים:  פיל קאוגן
 פרסים:  מיליון דולר
 ארץ מקור:  ארצות הברית ארצות הברית
 שפות:  אנגלית 
 מקום התרחשות:  אפריקה, אירופה, אמריקה הדרומית 
 מספר עונות:  36
 מספר פרקים:  418 (נכון לעונה 36)
 הפקה
 מפיק:  ג'רי ברוקהיימר 
 הפצה:  CBS מדיה ונצ'רס, הולו 
 טכניקת צילום:  מערך מרובה מצלמות 
 אורך פרק:  43 דקות
 שידור
 רשת שידור:  CBS
 רשת שידור בישראל:  ערוץ הטיולים (יס והוט) yes Real (בעבר) HOT Zone AXN (בעבר)
 תקופת שידור מקורית:  5 בספטמבר 2001 – הווה
 קישורים חיצוניים
 אתר רשמי
 דף התוכנית ב-IMDb
 
המירוץ למיליון (באנגלית: The Amazing Race – "המירוץ המדהים")
היא תוכנית מציאות אמריקאית, בה מתחרים צוותים בצוותים אחרים במטרה להגיע לסוף המירוץ ולזכות בפרס הכספי – מיליון דולר.
המתחרים שואפים להגיע ראשונים לסוף "קטע המירוץ" כדי להימנע מהדחה. בכל קטע מרוץ (למעט "קטעי מרוץ ללא הדחה") מודח הצוות שהגיע אחרון, עד אשר נשארים שלושה זוגות במשחק. בנקודה זו, הצוות שמגיע ראשון לסוף קטע המירוץ זוכה בסכום כסף גדול (בדרך כלל מיליון דולר). התוכנית המקורית נוצרה על ידי אליס דוגניירי וברטרם ון מאנסטר ומשודרת בארצות הברית משנת 2001. התוכנית זכתה ב-13 פרסי אמי (פיל קאוגן היה שותף לרוב הזכיות והיה מנחה התוכנית), מתוכם שבע זכיות רצופות (2003–2009) בקטגוריית תוכנית המציאות הטובה ביותר. התוכנית משודרת במדינות נוספות בפורמט זהה. באפריל 2008, הודיעה זכיינית ערוץ 2 "רשת", שתפיק לתוכנית גרסה ישראלית שתקרא גם "המירוץ למיליון".
במהלך המירוץ הצוותים עוברים בין מדינות שונות ומשתמשים במגוון אמצעי תובלה, כולל מטוסים, מוניות, מכוניות מושכרות, רכבות, אוניות ואף פילים. רבות מהמשימות המבוצעות על ידי הצוותים מציגות את הגאוגרפיה של האזור או את תרבות ומנהגי המקום. במרץ 2022, חודשה התוכנית לעונה ה-34 וצפויה לעלות לשידור בסוף ספטמבר 2022.
בישראל, התוכנית משודרת בערוץ הטיולים: ב-yes, וב-HOT.
המירוץ > הצוותים

כל אחד מהצוותים בתוכנית (עשרה עד שנים-עשר צוותים, בהתאם לגרסה) מורכב משני אנשים שיש בינם איזושהי מערכת-יחסים, מלבד עונה 8, שהייתה "מהדורת משפחה" בה השתתפו צוותים של ארבעה (גם ילדים צעירים).
הצוותים מייצגים קשת דמוגרפית של גילאים, גזעים, נטיות מיניות, ומערכות-יחסים שונות.
מערכות-יחסים שיוצגו בתוכנית כללו זוגות נשואים לאורך זמן, אחים (כולל תאומים), הורה וילד, בני דודים, חברים (שותפים, אחוות אחים, ידידים, חברים מהתיכון, חברי ילדות ועוד), בני-זוג בעלי קשר רומנטי (גם הטרוסקסואלים וגם הומוסקסואלים) וזוגות שנפרדו ("אקסים"). לאף אחד מהצוותים אין מערכת-יחסים מקצועית – כמו מורה/תלמיד, רופא/פציינט או איש עסקים/לקוח.
היחסים בין בני הצוות תחת לחץ התחרות היא אחד מעיקרי התוכנית. חברי-הצוות חייבים להתחרות בכל התחרות ביחד: הם לא יכולים להיפרד (מלבד כאשר מונחים לעשות כך על ידי רמז, אף כי זמנית בלבד) או להמשיך לבד. אם חבר-צוות נפצע ואינו מסוגל להמשיך במירוץ, הצוות חייב לפרוש ביחד. עם זאת, עד כה קרה רק פעמיים שחבר-צוות מסוים נפצע והוא ובן זוגו החליטו להמשיך במירוץ (דייב וקונור בעונה 22 שפרשו מאוחר יותר ואלכסה ורז בעונה 4 של הגרסה הישראלית שהודחו בלי לפרוש, אף על פי שאלכסה נפצעה בפינלנד). שני חברי הצוות חייבים להגיע ביחד לנקודת סוף קטע המירוץ כדי לעשות צ'ק-אין. בתוכנית קיימת הזדמנות לראות כיצד מערכת-היחסים נבנית במהלך המירוץ. היבטים רבים של ההפקה כמו הצגת צילומים משלב הליהוק של הזוגות המשתתפים, הקדימונים לפרקי התוכנית והדיון של המנחה עם הצוותים המודחים, מדגישים את השפעת התחרות על מערכות-היחסים.